CELEX: 
Language: el
Date: 2012-10-17 00:00:00
Title: 2012/610/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με την απαλλαγή για την εκτέλεση του προϋπολογισμού της κοινής επιχείρησης «Κυψέλες καυσίμου και υδρογόνο» για το οικονομικό έτος 2010#Ψήφισμα του Ευρωπαϊκού Κοινοβουλίου, της 10ης Μαΐου 2012 , το οποίο περιέχει τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή για την εκτέλεση του προϋπολογισμού της κοινής επιχείρησης «Κυψέλες καυσίμου και υδρογόνο» για το οικονομικό έτος 2010

17.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 286/328
            
         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με την απαλλαγή για την εκτέλεση του προϋπολογισμού της κοινής επιχείρησης «Κυψέλες καυσίμου και υδρογόνο» για το οικονομικό έτος 2010
   (2012/610/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   
               —
            
            
               έχοντας υπόψη τους τελικούς ετήσιους λογαριασμούς της κοινής επιχείρησης «Κυψέλες καυσίμου και υδρογόνο» για το οικονομικό έτος 2010,
            
         
               —
            
            
               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της κοινής επιχείρησης «Κυψέλες καυσίμου και υδρογόνο» για το οικονομικό έτος 2010, συνοδευόμενη από τις απαντήσεις της κοινής επιχείρησης (1),
            
         
               —
            
            
               έχοντας υπόψη τη σύσταση του Συμβουλίου της 21ης Φεβρουαρίου 2012 (06086/2012 - C7-0050/2012),
            
         
               —
            
            
               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
            
         
               —
            
            
               έχοντας υπόψη τον κανονισμό (ΕΚ) αριθ. 521/2008 του Συμβουλίου, της 30ής Μαΐου 2008, για τη σύσταση της κοινής επιχείρησης «Κυψέλες καυσίμου και υδρογόνο» (3),
            
         
               —
            
            
               έχοντας υπόψη τον κανονισμό (ΕΕ) αριθ. 1183/2011 του Συμβουλίου της 14ης Νοεμβρίου 2011 για την τροποποίηση του κανονισμού (ΕΚ) αριθ. 521/2008 για τη σύσταση της κοινής επιχείρησης «Κυψέλες καυσίμου και υδρογόνο» (4),
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,
            
         
               —
            
            
               έχοντας υπόψη το άρθρο 77 και το παράρτημα VI του Κανονισμού του,
            
         
               —
            
            
               έχοντας υπόψη την έκθεση της Επιτροπής Ελέγχου του Προϋπολογισμού (A7-0110/2012),
            
         
               1.
            
            
               χορηγεί απαλλαγή στον εκτελεστικό διευθυντή της κοινής επιχείρησης «Κυψέλες καυσίμου και υδρογόνο» για την εκτέλεση του προϋπολογισμού της κοινής επιχείρησης για το οικονομικό έτος 2010·
            
         
               2.
            
            
               εκθέτει τις παρατηρήσεις του στο ψήφισμα που ακολουθεί·
            
         
               3.
            
            
               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον εκτελεστικό διευθυντή της κοινής επιχείρησης «Κυψέλες καυσίμου και υδρογόνο», στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).
            
         
      
         
            Ο Πρόεδρος
         
         Martin SCHULZ
      
      
         
            Ο Γενικός Γραμματέας
         
         Klaus WELLE
      
   
   
      (1)  ΕΕ C 368 της 16.12.2011, σ. 40.
   
      (2)  ΕΕ L 248 της 16.9.2002, σ. 1.
   
      (3)  ΕΕ L 153 της 12.6.2008, σ. 1.
   
      (4)  ΕΕ L 302 της 19.11.2011, σ. 3.
   
      (5)  ΕΕ L 357 της 31.12.2002, σ. 72.
   
      ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      της 10ης Μαΐου 2012
      το οποίο περιέχει τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή για την εκτέλεση του προϋπολογισμού της κοινής επιχείρησης «Κυψέλες καυσίμου και υδρογόνο» για το οικονομικό έτος 2010
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
      
                  —
               
               
                  έχοντας υπόψη τους τελικούς ετήσιους λογαριασμούς της κοινής επιχείρησης «Κυψέλες καυσίμου και υδρογόνο» για το οικονομικό έτος 2010,
               
            
                  —
               
               
                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της κοινής επιχείρησης «Κυψέλες καυσίμου και υδρογόνο» για το οικονομικό έτος 2010, συνοδευόμενη από τις απαντήσεις της κοινής επιχείρησης (1),
               
            
                  —
               
               
                  έχοντας υπόψη τη σύσταση του Συμβουλίου της 21ης Φεβρουαρίου 2012 (06086/2012 - C7-0050/2012),
               
            
                  —
               
               
                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,
               
            
                  —
               
               
                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
               
            
                  —
               
               
                  έχοντας υπόψη τον κανονισμό (ΕΚ) αριθ. 521/2008 του Συμβουλίου, της 30ής Μαΐου 2008, για τη σύσταση της κοινής επιχείρησης «Κυψέλες καυσίμου και υδρογόνο» (3),
               
            
                  —
               
               
                  έχοντας υπόψη τον κανονισμό (ΕΕ) αριθ. 1183/2011 του Συμβουλίου της 14ης Νοεμβρίου 2011 για την τροποποίηση του κανονισμού (ΕΚ) αριθ. 521/2008 για τη σύσταση της κοινής επιχείρησης «Κυψέλες καυσίμου και υδρογόνο» (4),
               
            
                  —
               
               
                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 94,
               
            
                  —
               
               
                  έχοντας υπόψη το άρθρο 77 και το παράρτημα VI του Κανονισμού του,
               
            
                  —
               
               
                  έχοντας υπόψη την έκθεση της Επιτροπής Ελέγχου του Προϋπολογισμού (A7-0110/2012),
               
            
                  A.
               
               
                  λαμβάνοντας υπόψη ότι η κοινή επιχείρηση FCH («η κοινή επιχείρηση») συστάθηκε τον Μάιο του 2008 με διάρκεια έως τις 31 Δεκεμβρίου 2017 με σκοπό την εστίαση στην ανάπτυξη εμπορικών εφαρμογών ώστε να διευκολυνθούν οι περαιτέρω προσπάθειες της βιομηχανίας για ταχεία διάδοση των τεχνολογιών κυψελών καυσίμου και υδρογόνου·
               
            
                  B.
               
               
                  λαμβάνοντας υπόψη ότι η κοινή επιχείρηση διαθέτει δημοσιονομική αυτονομία μόλις από τον Νοέμβριο του 2010·
               
            
                  Γ.
               
               
                  λαμβάνοντας υπόψη ότι το Ελεγκτικό Συνέδριο επισημαίνει πως έλαβε εύλογη διαβεβαίωση ότι οι ετήσιοι λογαριασμοί της κοινής επιχείρησης για το οικονομικό έτος 2010 είναι αξιόπιστοι και οι υποκείμενες πράξεις νόμιμες και κανονικές·
               
            
                  Δ.
               
               
                  λαμβάνοντας υπόψη ότι τα ιδρυτικά μέλη της κοινής επιχείρησης είναι η Ευρωπαϊκή Ένωση, εκπροσωπούμενη από την Επιτροπή, και ο Ευρωπαϊκός Βιομηχανικός Όμιλος της Κοινής Τεχνολογικής Πρωτοβουλίας για τις Κυψέλες Καυσίμου και το Υδρογόνο (εφεξής «Βιομηχανικός Όμιλος»)·
               
            
                  E.
               
               
                  λαμβάνοντας υπόψη ότι η μέγιστη συνεισφορά της Ένωσης προς την κοινή επιχείρηση, για ολόκληρο το διάστημα, ανέρχεται σε 470 000 000 EUR και θα καταβληθεί από τον προϋπολογισμό του έβδομου προγράμματος-πλαισίου για την έρευνα·
               
            
                  ΣΤ.
               
               
                  λαμβάνοντας υπόψη ότι ο προϋπολογισμός της κοινής επιχείρησης για το οικονομικό έτος 2010 ανήλθε σε 97 400 000 EUR·
               
            
         Δημοσιονομική και χρηματοοικονομική διαχείριση
      
      
                  1.
               
               
                  επισημαίνει ότι, με βάση τους οριστικούς ετήσιους λογαριασμούς της κοινής επιχείρησης για το οικονομικό έτος 2010, από την 1η Ιανουαρίου 2010 έως τις 14 Νοεμβρίου 2010 ήταν επιφορτισμένη με τη διαχείριση του προϋπολογισμού της κοινής επιχείρησης η ΓΔ RTD· επισημαίνει ότι η κοινή επιχείρηση απέκτησε αυτονομία στις 15 Νοεμβρίου 2010·
               
            
                  2.
               
               
                  επισημαίνει ότι, με βάση τους οριστικούς ετήσιους λογαριασμούς, το 2010 η κοινή επιχείρηση έκανε δύο τροποποιήσεις στον προϋπολογισμό της· επισημαίνει ειδικότερα ότι:
                  
                              —
                           
                           
                              η πρώτη τροποποίηση του προϋπολογισμού αποσκοπούσε στην αναδιάρθρωση των γραμμών δαπανών σύμφωνα με τις ανάγκες της κοινής επιχείρησης και στην αναδιανομή των εσόδων ώστε να ληφθεί υπόψη η καθυστερημένη αυτονομία της κοινής επιχείρησης το 2010·
                           
                        
                              —
                           
                           
                              η δεύτερη τροποποίηση του προϋπολογισμού αφορούσε τη συγχώνευση δύο γραμμών εσόδων με βάση αίτημα της Επιτροπής·
                           
                        
            
                  3.
               
               
                  επισημαίνει ότι, με βάση τους οριστικούς ετήσιους λογαριασμούς, το 2010 ο εκτελεστικός διευθυντής ενέκρινε τρεις μεταφορές πιστώσεων που αναλογούν συνολικά στο 0,11 % των πιστώσεων πληρωμών για το 2010·
               
            
                  4.
               
               
                  επισημαίνει ότι, με βάση τους οριστικούς ετήσιους λογαριασμούς για το 2010, η κοινή επιχείρηση είχε ποσοστό εκτέλεσης του προϋπολογισμού 99,01 % για τις πιστώσεις ανάληψης υποχρεώσεων και 88,7 % για τις πιστώσεις πληρωμών· επισημαίνει ειδικότερα
                  
                              —
                           
                           
                              το χαμηλό ποσοστό εκτέλεση των πιστώσεων για προσωπικό, τόσο στις πιστώσεις ανάληψης υποχρεώσεων όσο και στις πιστώσεις πληρωμών, 19,14 % και 13,63 %, αντίστοιχα, που οφείλεται κυρίως σε καθυστερήσεις των προσλήψεων·
                           
                        
                              —
                           
                           
                              το χαμηλό ποσοστό εκτέλεσης των πιστώσεις πληρωμών για υποδομή, 15,39 %, που οφείλεται στην καθυστέρηση της αυτονομίας της κοινής επιχείρησης·
                           
                        ζητεί από την κοινή επιχείρηση να δώσει στην αρμόδια για την απαλλαγή αρχή εξήγηση για τις καθυστερήσεις των προσλήψεων· καλεί, ακόμα, την κοινή επιχείρηση να ενημερώσει την αρμόδια για την απαλλαγή αρχή για τα μέτρα που έλαβε και εφάρμοσε προκειμένου να διορθώσει την κατάσταση και να επιτρέψει μεγαλύτερο ποσοστό εκτέλεσης του προϋπολογισμού της τόσο για τις πιστώσεις ανάληψης υποχρεώσεων όσο και για τις πιστώσεις πληρωμών·
               
            
                  5.
               
               
                  επισημαίνει ότι όλες οι πληρωμές επιχειρησιακών δαπανών σε δικαιούχους για το 2010 πραγματοποιήθηκαν κατά τις έξι τελευταίες εβδομάδες του έτους αυτού·
               
            
         Συστήματα εσωτερικού ελέγχου
      
      
                  6.
               
               
                  ζητεί από την κοινή επιχείρηση και ιδιαίτερα από τον υπόλογό της, να επισημοποιήσει και να επικυρώσει τις υποκείμενες επιχειρησιακές διαδικασίες όπως προβλέπεται από τους δημοσιονομικούς κανόνες της·
               
            
                  7.
               
               
                  επισημαίνει το συμπέρασμα του Ελεγκτικού Συνεδρίου, ότι η κοινή επιχείρηση διαθέτει επαρκές επίπεδο ηλεκτρονικής διακυβέρνησης και πρακτικής για το μέγεθος και την αποστολή της· υπογραμμίζει, ωστόσο, ότι καθυστερεί η επισημοποίηση των πολιτικών και των διαδικασιών στον κύκλο στρατηγικού σχεδιασμού πληροφορικής, στη διαβάθμιση των εγγράφων με βάση την εμπιστευτικότητα και τις απαιτήσεις ακεραιτότητας, και στα σχέδια συνέχισης των δραστηριοτήτων και ανάκτησης σε περίπτωση καταστροφής· καλεί την κοινή επιχείρηση να διορθώσει την κατάσταση αυτή και να υποβάλει στην αρμόδια για την απαλλαγή αρχή ενημερωμένα στοιχεία σχετικά με το θέμα·
               
            
                  8.
               
               
                  επαναλαμβάνει ότι η κοινή επιχείρηση συστάθηκε τον Μάιο του 2008 αλλά άρχισε να λειτουργεί αυτόνομα τον Νοέμβριο του 2010· εκφράζει την ανησυχία του για το γεγονός ότι δεν έχει αναπτυχθεί ακόμα μεθοδολογία για την αποτίμηση των συνεισφορών σε είδος, σύμφωνα με τους δημοσιονομικούς κανόνες και με βάση του κανόνες συμμετοχής στο έβδομο πρόγραμμα-πλαίσιο για την έρευνα· επισημαίνει την απάντηση της κοινής επιχείρησης στο Ελεγκτικό Συνέδριο, ότι κατάρτισε μεθοδολογία το δεύτερο τρίμηνο του 2011 και την υπέβαλε στο διοικητικό συμβούλιο για έγκριση τον Νοέμβριο του 2011· καλεί την κοινή επιχείρηση να ενημερώσει την αρμόδια για την απαλλαγή αρχή για τις τελευταίες εξελίξεις όσον αφορά την έγκριση και εφαρμογή της μεθοδολογίας·
               
            
         Εσωτερικός έλεγχος
      
      
                  9.
               
               
                  επισημαίνει ότι οι δημοσιονομικοί κανόνες της κοινής επιχείρησης δεν έχουν τροποποιηθεί ακόμα ώστε να περιλάβουν διάταξη σχετικά με τις εξουσίες του εσωτερικού ελεγκτή της Επιτροπής σε σχέση με τον γενικό προϋπολογισμό στο σύνολό του·
               
            
                  10.
               
               
                  επισημαίνει, ωστόσο, ότι η Επιτροπή και η κοινή επιχείρηση έχουν λάβει μέτρα προκειμένου να διασφαλίζεται ότι οι αντίστοιχοι επιχειρησιακοί ρόλοι της υπηρεσίας εσωτερικού ελέγχου της Επιτροπής και της υπηρεσίας εσωτερικού ελέγχου της κοινής επιχείρησης καθορίζονται με σαφήνεια·
               
            
         Πρόσκληση υποβολής προτάσεων και διαχείριση έργων
      
      
                  11.
               
               
                  επισημαίνει ότι, με βάση την ετήσια έκθεση δραστηριοτήτων της κοινής επιχείρησης (ΕΕΔ), το 2009 η κοινή επιχείρηση ολοκλήρωσε τη διαδικασία επιλογής για την πρόκληση για υποβολή προτάσεων του έτους αυτού, με την υπογραφή συμφωνίας επιχορήγησης για 28 έργα, και είχε πραγματοποιήσει τις πρώτες πληρωμές για όλες τις κοινοπραξίες έργων εκτός από μία έως το τέλος του 2010·
               
            
                  12.
               
               
                  επισημαίνει ότι, με βάση την ΕΕΔ, η πρόσκληση για υποβολή προτάσεων του 2010 δημοσιεύτηκε στις 18 Ιουνίου 2010 και η χρηματοδοτική συμμετοχή της κοινής επιχείρησης στην πρόσκληση ήταν 89 100 000 EUR· επισημαίνει ότι υποβλήθηκαν εμπρόθεσμα 71 προτάσεις, από τις οποίες οι 43 πέρασαν τα όρια αξιολόγησης, οι δε διαπραγματεύσεις για τις συμφωνίες έγιναν το 2011·
               
            
                  13.
               
               
                  καλεί την κοινή επιχείρηση να υποβάλει στην αρμόδια για την απαλλαγή αρχή:
                  
                              —
                           
                           
                              ενημερωμένη έκθεση για την τρέχουσα κατάσταση όσον αφορά τις πληρωμές και τα προκαταρκτικά αποτελέσματα των έργων της πρόσκλησης για υποβολή προτάσεων του 2009·
                           
                        
                              —
                           
                           
                              ενημερωμένη έκθεση για την τρέχουσα κατάσταση όσον αφορά τη σύναψη των συμβάσεων και τις πληρωμές για τα έργα της πρόσκλησης για υποβολή προτάσεων του 2010·
                           
                        
            
                  14.
               
               
                  αναγνωρίζει ότι η αξιολόγηση για την πρόσκληση για υποβολή προτάσεων του 2010 έγινε από 32 ανεξάρτητους ειδικούς και έναν προεδρεύοντα, και ότι υπήρχαν δύο ανεξάρτητοι παρατηρητές για να βεβαιώσουν ότι η διαδικασία αξιολόγησης διεξήχθη με τρόπο δίκαιο, αντικειμενικό και εμπιστευτικό· καλεί την κοινή επιχείρηση να ενημερώσει την αρμόδια για την απαλλαγή αρχή σχετικά με τους μηχανισμούς επαλήθευσης που εφαρμόζει για να εξασφαλίσει την πλήρη ανεξαρτησία των εμπειρογνωμόνων και των παρατηρητών ώστε να περιορίζεται ο κίνδυνος σύγκρουσης συμφερόντων κατά την αξιολόγηση των προσφορών·
               
            
         Έλλειψη συμφωνίας φιλοξενίας με το κράτος υποδοχής
      
      
                  15.
               
               
                  επαναλαμβάνει ότι η κοινή επιχείρηση θα πρέπει να συνάψει σύντομα συμφωνία φιλοξενίας με το Βέλγιο όσον αφορά τη στέγαση σε γραφεία, τα προνόμια και τις ασυλίες, και τη λοιπή στήριξη που πρέπει να προσφέρει το Βέλγιο στην κοινή επιχείρηση, όπως προβλέπεται από τον ιδρυτικό κανονισμό της (ΕΚ) αριθ. 521/2008·
               
            
         Παρατηρήσεις οριζόντιου χαρακτήρα σχετικά με τις κοινές επιχειρήσεις
      
      
                  16.
               
               
                  υπογραμμίζει ότι η Επιτροπή έχει συστήσει ως τώρα επτά κοινές επιχειρήσεις με βάση το άρθρο 187 της Συνθήκης για τη λειτουργία της Ευρωπαϊκής Ένωσης· επισημαίνει ότι έξι κοινές επιχειρήσεις (IMI, ARTEMIS, ENIAC, CLEAN SKY, FCH και ITER-F4E) εντάσσονται στον τομέα της έρευνας και υπάγονται στις γενικές διευθύνσεις RTD και INFSO της Επιτροπής, ενώ μία, επιφορτισμένη με την ανάπτυξη του νέου συστήματος διαχείρισης εναέριας κυκλοφορίας (SESAR), εντάσσεται στον τομέα των μεταφορών οι δραστηριότητες του οποίου εποπτεύονται από τη γενική διεύθυνση MOVΕ·
               
            
                  17.
               
               
                  επισημαίνει ότι οι συνολικοί ενδεικτικοί πόροι που κρίνονται αναγκαίοι για τις κοινές επιχειρήσεις για το διάστημα ύπαρξής τους ανέρχονται σε 21 793 000 000 EUR·
               
            
                  18.
               
               
                  επισημαίνει ότι η συνολική συνεισφορά της Ένωσης που κρίνεται αναγκαία για τις κοινές επιχειρήσεις για το διάστημα ύπαρξής τους ανέρχεται σε 11 489 000 000 EUR·
               
            
                  19.
               
               
                  επισημαίνει ότι, για το οικονομικό έτος 2010, η συνολική συνεισφορά της Ένωσης στον προϋπολογισμό των κοινών επιχειρήσεων ήταν 505 000 000 EUR·
               
            
                  20.
               
               
                  ζητεί από την Επιτροπή να υποβάλλει κάθε χρόνο στην αρμόδια για την απαλλαγή αρχή συγκεντρωτικά στοιχεία για τη συνολική ετήσια χρηματοδότηση κάθε κοινής επιχείρησης από τον γενικό προϋπολογισμό της Ένωσης, προκειμένου να εξασφαλίζονται διαφάνεια και σαφήνεια όσον αφορά τη χρήση των ενωσιακών κονδυλίων και να ανακτηθεί η εμπιστοσύνη των ευρωπαίων φορολογουμένων·
               
            
                  21.
               
               
                  εκφράζει την ικανοποίησή του για την πρωτοβουλία της κοινής επιχείρησης ARTEMIS να περιλάβει στην ΕΕΔ της πληροφορίες για την παρακολούθηση και την αξιολόγηση των τρεχόντων σχεδίων της· πιστεύει ότι την πρακτική αυτή θα πρέπει να την ακολουθήσουν και οι άλλες κοινές επιχειρήσεις·
               
            
                  22.
               
               
                  υπενθυμίζει ότι οι κοινές επιχειρήσεις είναι συμπράξεις δημόσιου και ιδιωτικού τομέα, και κατά συνέπεια είναι αλληλένδετα τα δημόσια και τα ιδιωτικά συμφέροντα· θεωρεί ότι στο συγκεκριμένο πλαίσιο το ενδεχόμενο σύγκρουσης συμφερόντων δεν θα πρέπει να αποκλείεται, αλλά να αντιμετωπίζεται κατάλληλα· καλεί, συνεπώς, τις κοινές επιχειρήσεις να ενημερώσουν την αρμόδια για την απαλλαγή αρχή σχετικά με τους μηχανισμούς επαλήθευσης που έχουν περιλάβει στις δομές τους, για την κατάλληλη διαχείριση και πρόληψη των συγκρούσεων συμφερόντων·
               
            
                  23.
               
               
                  επισημαίνει ότι με αξιοσημείωτη εξαίρεση την κοινή επιχείρηση για τον ITER και την ανάπτυξη της πυρηνικής σύντηξης, οι κοινές επιχειρήσεις είναι σχετικά μικρές σε μέγεθος και γεωγραφικά περιορισμένες· πιστεύει, επομένως, ότι θα πρέπει να χρησιμοποιούν από κοινού τους πόρους τους, όπου είναι δυνατόν·
               
            
                  24.
               
               
                  ζητεί από το Ελεγκτικό Συνέδριο να αναφέρει στην αρμόδια για την απαλλαγή αρχή ποια συνέχεια δόθηκε στις παρατηρήσεις του για καθεμιά από τις κοινές επιχειρήσεις στις αντίστοιχες εκθέσεις για τους ετήσιους λογαριασμούς τους για το οικονομικό έτος 2011·
               
            
                  25.
               
               
                  ζητεί από το Ελεγκτικό Συνέδριο να του υποβάλει, μέσα σε εύλογη προθεσμία, ειδική έκθεση σχετικά με την προστιθέμενη αξία που προσφέρει η σύσταση των κοινών επιχειρήσεων, όσον αφορά την αποτελεσματική εκτέλεση των ενωσιακών προγραμμάτων έρευνας, ανάπτυξης τεχνολογίας και επίδειξης· επισημαίνει ακόμα, ότι η έκθεση αυτή θα πρέπει να περιλαμβάνει εκτίμηση της αποτελεσματικότητας της σύστασης των κοινών επιχειρήσεων.
               
            
         (1)  ΕΕ C 368 της 16.12.2011, σ. 40.
      
         (2)  ΕΕ L 248 της 16.9.2002, σ. 1.
      
         (3)  ΕΕ L 153 της 12.6.2008, σ. 1.
      
         (4)  ΕΕ L 302 της 19.11.2011, σ. 3.
      
         (5)  ΕΕ L 357 της 31.12.2002, σ. 72.